
TIKSLAS: 
Stebėti, analizuoti ir vertinti ugdymo proceso kokybę bei pedagoginių darbuotojų veiklą, siekiant individualizuoto ir įtraukiojo ugdymo, mokinių mokymosi motyvacijos, savivaldaus mokymosi ir atsakomybės už asmeninę pažangą stiprinimo, saugios ir palaikančios aplinkos kūrimo bei racionalaus mokymosi krūvio ir mokinių pasirinkimo galimybių užtikrinimo.

UŽDAVINIAI:
1. Stebėti ir vertinti, kaip ugdymo procese atliepiami skirtingi mokinių gebėjimai, poreikiai ir talentai, taikomas diferencijavimas, individualizavimas, įtraukiojo ugdymo ir universalaus dizaino ugdymuisi principai.
2. Analizuoti, kaip stiprinama mokinių mokymosi motyvacija, savivaldus mokymasis, atsakomybė už asmeninę pažangą, refleksija ir įsivertinimas.
3. Stebėti mokinių pažangos ir pasiekimų vertinimą, pagalbos teikimą ir ugdymo turinio pritaikymą specialiųjų ugdymosi poreikių turintiems mokiniams.
4. Vertinti saugios, palaikančios ir įtraukios aplinkos kūrimą, prevencinių programų įgyvendinimą, mokinių emocinės gerovės bei mokinių, mokytojų ir tėvų partnerystės stiprinimą.
5. Stebėti ugdymo proceso organizavimą, mokymosi krūvio racionalumą, namų darbų skyrimą ir mokinių pasirinkimo galimybių plėtojimą.
6. Stebėti ir kontroliuoti švietimo politiką, ugdymo procesą ir pedagoginę veiklą reglamentuojančių dokumentų įgyvendinimą.
7. Rinkti, analizuoti ir sisteminti duomenis apie ugdymo proceso būklę, mokinių pažangą ir pasiekimus, NMPP, PUPP ir VBE rezultatus bei jų panaudojimą ugdymo kokybei gerinti.
8. Laiku teikti metodinę pagalbą pedagoginiams darbuotojams, skatinti kolegialų mokymąsi, refleksiją, gerosios patirties sklaidą ir duomenimis grįstą ugdymo praktikos tobulinimą.

LAUKIAMI REZULTATAI:
1. Ugdymo procese sistemingiau taikomas diferencijavimas, individualizavimas ir įtraukiojo ugdymo principai, atliepiant skirtingus mokinių poreikius ir gebėjimus.
2. Mokiniai aktyviau įsitraukia į mokymąsi, reflektuoja savo pažangą, įsivertina ir prisiima didesnę atsakomybę už mokymosi rezultatus.
3. Mokinių pažangos stebėjimas ir pagalbos teikimas grindžiamas duomenimis, o specialiųjų ugdymosi poreikių turintiems mokiniams nuosekliai pritaikomas ugdymas ir pagalba.
4. Stiprėja saugi, palaikanti ir bendradarbiaujanti Gimnazijos aplinka, prevencinė veikla, socialiniai ir emociniai įgūdžiai bei mokinių emocinė gerovė.
5. Ugdymo procesas organizuojamas racionaliau planuojant mokymosi krūvį, namų darbus ir sudarant mokiniams daugiau pasirinkimo galimybių.
6. Pedagoginės priežiūros rezultatai panaudojami metodinei pagalbai, profesiniam bendradarbiavimui ir konkretiems ugdymo kokybės gerinimo sprendimams.

	Eil. Nr.
	Priemonės
	Pedagoginės priežiūros tikslas
	Pedagoginės veiklos forma
	Atsakingi asmenys
	Data
	Rezultatų aptarimas

	DOKUMENTŲ TIKRINIMAS

	1.
	Ilgalaikių planų, klasių vadovų veiklos planų, NVŠ programų, pasirenkamųjų dalykų modulių programų, SUP mokinių individualių ugdymo ir pagalbos teikimo planų bei kitų individualių planų analizė
	Įvertinti, ar planavimas atitinka ugdymo planą, metodinių grupių susitarimus, Gimnazijos prioritetus, mokinių poreikius ir numatytas pasirinkimo galimybes
	Dokumentų analizė, derinimas, individualūs pokalbiai
	Direktorius, direktoriaus pavaduotojai ugdymui, VGK, pagalbos mokiniui specialistai
	Rugsėjis–spalis
	Metodinėje taryboje, VGK

	2.
	Gimnazijos savivaldos ir metodinių grupių veiklos planų analizė
	Įvertinti sąsajas su Gimnazijos strateginiais, metiniais tikslais ir 2026–2027 m. m. prioritetais
	Dokumentų analizė, pokalbiai su metodinių grupių pirmininkais
	Direktorius, direktoriaus pavaduotojai ugdymui
	Rugsėjis–spalis
	Administracijos posėdyje

	3.
	Elektroninio dienyno pildymo priežiūra
	Įvertinti įrašų savalaikiškumą, atitiktį planams, vertinimo, lankomumo, namų darbų ir pagalbos fiksavimą
	Elektroninio dienyno įrašų analizė
	Direktoriaus pavaduotojai ugdymui
	Pagal mėnesio veiklos planą
	Administracijos posėdyje

	ŠVIETIMO PAGALBA, ĮTRAUKUSIS UGDYMAS IR MOKINIŲ GEROVĖ

	4.
	Vaiko gerovės komisijos ir pagalbos mokiniui specialistų veiklos planų bei veiklos analizė
	Įvertinti, ar pagalbos sistema atliepia Gimnazijos prioritetus, mokinių individualius poreikius ir emocinę gerovę
	Dokumentų analizė, pokalbiai su VGK nariais ir specialistais
	Direktoriaus pavaduotojas ugdymui, VGK pirmininkas
	Rugsėjis, pagal poreikį
	Administracijos posėdyje, VGK

	5.
	Ikimokyklinio, priešmokyklinio ugdymo grupių ugdytinių, 1, 5 klasių ir naujai atvykusių mokinių adaptacija
	Nustatyti adaptacijos sėkmę, mokinių savijautą, kylančius sunkumus ir reikalingą pagalbą
	Veiklų ir pamokų stebėjimas, pokalbiai su mokiniais, klasių vadovais, specialistais
	Direktoriaus pavaduotojai ugdymui, psichologas, klasių vadovai
	Spalis, gruodis
	Mokytojų taryboje, VGK

	6.
	Mokinių lankomumo ir socialinės pedagoginės pagalbos stebėsena
	Įvertinti lankomumo tendencijas, nelankymo priežastis ir taikomų prevencinių priemonių veiksmingumą
	Dienyno duomenų analizė, pokalbiai su socialiniu pedagogu, klasių vadovais
	Direktoriaus pavaduotojas ugdymui, socialinis pedagogas
	Lapkritis, vasaris, gegužė
	Administracijos posėdyje, VGK

	7.
	SUP mokinių individualių ugdymo ir pagalbos teikimo planų įgyvendinimas bei ugdymo pritaikymas
	Įvertinti, kaip pamokose ir kitose veiklose pritaikomas turinys, užduotys, tempas, pagalbos priemonės ir vertinimas
	Pamokų stebėjimas, planų ir mokinių darbų analizė, pokalbiai su mokytojais ir specialistais
	Direktorius, direktoriaus pavaduotojai ugdymui, specialusis pedagogas
	Pagal mėnesio veiklos planą
	VGK, Metodinėje ir Mokytojų tarybose

	8.
	Įtraukiojo ugdymo, diferencijavimo, individualizavimo ir universalaus dizaino ugdymuisi principų taikymas
	Įvertinti, kaip atliepiami skirtingi mokinių gebėjimai, poreikiai ir talentai, kokios sudaromos užduočių, atlikimo būdų ir papildomų veiklų pasirinkimo galimybės
	Pamokų, konsultacijų ir ugdomųjų veiklų stebėjimas, mokinių darbų analizė, pokalbiai
	Direktorius, direktoriaus pavaduotojai ugdymui
	Spalis, gruodis, kovas
	Metodinėje taryboje, Mokytojų taryboje

	MOKINIŲ PAŽANGA, MOTYVACIJA IR MOKYMOSI KRŪVIS

	9.
	Mokinių asmeninės pažangos stebėjimo, refleksijos ir įsivertinimo praktikos
	Įvertinti, kaip mokiniai supranta mokymosi tikslus, stebi savo pažangą, reflektuoja ir įsivertina bei kaip mokytojai panaudoja šiuos duomenis tolesniam mokymui
	Pamokų stebėjimas, pažangos fiksavimo priemonių analizė, pokalbiai su mokiniais ir mokytojais
	Direktoriaus pavaduotojai ugdymui
	Lapkritis, kovas, gegužė
	Metodinėje ir Mokytojų tarybose

	10.
	Mokinių mokymosi motyvacijos, savivaldaus mokymosi ir atsakomybės už mokymąsi stiprinimas
	Įvertinti mokinių įsitraukimą, galimybes planuoti mokymąsi, rinktis užduotis ar jų atlikimo būdus ir prisiimti atsakomybę už rezultatą
	Pamokų stebėjimas, mokinių apklausa / pokalbiai, mokytojų refleksija
	Direktoriaus pavaduotojai ugdymui, metodinės grupės
	Pagal mėnesio veiklos planą
	Metodinėje taryboje

	11.
	Namų darbų ir bendro mokymosi krūvio stebėsena
	Įvertinti namų darbų tikslingumą, apimtį, diferencijavimą, terminų derinimą ir mokymosi bei poilsio laiko balansą
	Elektroninio dienyno įrašų analizė, mokinių apklausa / pokalbiai, pokalbiai su mokytojais
	Direktoriaus pavaduotojai ugdymui, klasių vadovai
	Lapkritis, kovas, gegužė
	Administracijos ir Mokytojų tarybos posėdžiuose

	12.
	Signalinių trimestrų / pusmečių ir metinių mokymosi rezultatų analizė
	Nustatyti pažangos tendencijas, nesėkmių priežastis, pagalbos poreikį ir priemones mokymosi rezultatams gerinti
	Duomenų analizė, pokalbiai su mokytojais, mokiniais, klasių vadovais ir tėvais
	Direktoriaus pavaduotojai ugdymui
	Pagal mėnesio veiklos planą
	Administracijos ir Mokytojų tarybos posėdžiuose

	13.
	Aukštesnių gebėjimų ir talentingų mokinių ugdymas
	Įvertinti, kaip atpažįstami ir plėtojami mokinių gebėjimai ir talentai, kokios siūlomos papildomos, projektinės, konkursinės ar kitos veiklos
	Pamokų ir veiklų stebėjimas, olimpiadų ir konkursų rezultatų analizė, pokalbiai
	Direktoriaus pavaduotojai ugdymui
	Lapkritis, vasaris, gegužė
	Metodinėje taryboje

	PREVENCINĖS, INTEGRUOJAMOS IR UGDYMO KARJERAI VEIKLOS

	14.
	Prevencinių programų, gyvenimo įgūdžių, pilietiškumo, etninės kultūros, nacionalinio saugumo, antikorupcinio ugdymo ir kitų privalomų / aktualių temų integravimo priežiūra
	Įvertinti programų ir temų nuoseklų integravimą, jų sąsajas su saugios aplinkos, socialinių ir emocinių įgūdžių bei pilietiškumo ugdymu
	Ilgalaikių planų ir elektroninio dienyno įrašų analizė, veiklų stebėjimas
	Direktoriaus pavaduotojai ugdymui, VGK
	Gruodis, balandis
	Metodinėje taryboje, VGK

	15.
	Profesinio orientavimo (ugdymo karjerai) įgyvendinimas
	Įvertinti, kaip mokiniams padedama pažinti gebėjimus, interesus, mokymosi ir profesines galimybes bei priimti pagrįstus sprendimus
	Profesinio orientavimo (ugdymo karjerai) metų veiklos plano ir veiklų analizė, pokalbiai
	Direktoriaus pavaduotojas ugdymui, ugdymo karjerai mokytojas
	Lapkritis, gegužė
	Administracijos ir Mokytojų tarybos posėdžiuose

	PAMOKŲ, UGDOMŲJŲ, NEFORMALIOJO ŠVIETIMO IR BENDRUOMENINIŲ VEIKLŲ PRIEŽIŪRA

	16.
	Pamokų, ugdomųjų veiklų, konsultacijų ir pagalbos mokiniui specialistų pratybų stebėjimas
	Vertinti ugdymo kokybę, aiškų mokymosi uždavinį, mokinių įsitraukimą, diferencijavimą, grįžtamąjį ryšį, refleksiją, pasirinkimo galimybes ir pažangą
	Pamokų / veiklų stebėjimas ir aptarimas
	Direktorius, direktoriaus pavaduotojai ugdymui
	Pagal mėnesio veiklos planą
	Individualiai, Metodinėje ir Mokytojų tarybose

	17.
	Neformaliojo vaikų švietimo veiklos analizė
	Įvertinti NVŠ pasiūlos įvairovę, prieinamumą, mokinių pasirinkimą ir įsitraukimą, sąsajas su gebėjimų bei talentų plėtojimu
	Dokumentų analizė, užsiėmimų stebėjimas, mokinių dalyvavimo duomenų analizė
	Direktoriaus pavaduotojas ugdymui
	Lapkritis, vasaris, gegužė
	Administracijos posėdyje

	18.
	Klasių valandėlių, socialinės-pilietinės, projektinės, bendruomeninės ir savanorystės veiklos priežiūra
	Įvertinti veiklų tikslingumą, mokinių įsitraukimą, pilietiškumo, bendruomeniškumo, socialinės atsakomybės ir partnerystės stiprinimą
	Planų, elektroninio dienyno įrašų analizė, veiklų stebėjimas, pokalbiai
	Direktoriaus pavaduotojai ugdymui, klasių vadovai
	Pagal mėnesio veiklos planą
	Klasių vadovų metodinėje grupėje, Mokytojų taryboje

	METODINĖ VEIKLA IR PEDAGOGŲ PROFESINIS AUGIMAS

	19.
	Metodinių grupių veiklos ir kvalifikacijos tobulinimo poreikių analizė
	Įvertinti, kaip metodinė veikla padeda įgyvendinti Gimnazijos prioritetus ir kokios profesinio tobulėjimo kryptys reikalingos
	Pokalbiai su metodinių grupių pirmininkais, veiklos dokumentų analizė
	Metodinės tarybos pirmininkas, direktorius, direktoriaus pavaduotojai ugdymui
	Gruodis, balandis
	Metodinėje taryboje

	20.
	Kolegialaus mokymosi ir gerosios patirties sklaidos projektas „Kolega kolegai“
	Skatinti profesinę refleksiją, kolegialų mokymąsi ir veiksmingų ugdymo praktikų sklaidą
	Pamokų / veiklų stebėjimas, aptarimas, atviros veiklos
	Direktoriaus pavaduotojas ugdymui, Metodinė taryba
	Pagal sudarytą planą
	Metodinėje taryboje

	21.
	Atestuotis planuojančių mokytojų ir pagalbos mokiniui specialistų veiklos priežiūra
	Įvertinti pedagoginės praktinės veiklos atitiktį siekiamos kvalifikacinės kategorijos reikalavimams ir teikti metodinę pagalbą
	Pamokų / veiklų stebėjimas, dokumentacijos ir veiklos analizė
	Direktorius, direktoriaus pavaduotojai ugdymui, Atestacijos komisija
	Pagal poreikį
	Metodinėje taryboje / Atestacijos komisijoje

	22.
	Pedagoginių darbuotojų kvalifikacijos tobulinimo poveikio analizė
	Įvertinti, kaip profesinis tobulėjimas siejasi su Gimnazijos prioritetais ir kokį poveikį daro pedagoginei praktikai bei ugdymo kokybei
	Kvalifikacijos tobulinimo duomenų ir metodinių grupių informacijos analizė
	Direktoriaus pavaduotojas ugdymui, Metodinė taryba
	Birželis
	Metodinėje ir Mokytojų tarybose

	MOKINIŲ PASIEKIMŲ PATIKRINIMAI IR PROGRAMŲ BAIGIMO REZULTATAI

	23.
	NMPP organizavimas, vykdymas ir rezultatų analizė
	Koordinuoti NMPP vykdymą, analizuoti rezultatus, nustatyti stiprybes ir tobulintinas sritis bei numatyti ugdymo gerinimo veiksmus
	NMPP duomenų analizė ir aptarimas su tikslinėmis grupėmis
	Direktoriaus pavaduotojas ugdymui
	Pagal NMPP tvarkaraštį
	Mokytojų taryboje, metodinėse grupėse

	24.
	PUPP organizavimas, pasirengimo ir rezultatų analizė
	Koordinuoti PUPP vykdymą, analizuoti pasirengimą ir rezultatus, numatyti pagalbą mokiniams bei ugdymo gerinimo priemones
	Bandomųjų / diagnostinių darbų ir PUPP rezultatų analizė, pokalbiai
	Direktoriaus pavaduotojas ugdymui
	Pagal PUPP tvarkaraštį
	Mokytojų taryboje, metodinėse grupėse

	25.
	VBE I ir II dalių organizavimas, pasirengimo ir rezultatų analizė
	Koordinuoti egzaminų vykdymą, analizuoti pasirengimą ir rezultatus, panaudoti duomenis ugdymo kokybei gerinti
	Bandomųjų darbų, VBE rezultatų analizė, pokalbiai su mokytojais ir mokiniais
	Direktoriaus pavaduotojas ugdymui
	Pagal VBE tvarkaraštį
	Mokytojų taryboje, metodinėse grupėse

	26.
	Ikimokyklinio ir priešmokyklinio ugdymo grupių ugdytinių bei pradinio ugdymo mokinių pasiekimų ir pažangos aptarimas
	Įvertinti ugdytinių ir mokinių pažangą, pasiekimus, kompetencijų raidą ir tolesnio ugdymo poreikius
	Dokumentacijos, darbų aplankų analizė, pokalbiai su mokytojais
	Direktoriaus pavaduotojas ugdymui
	Spalis, gegužė–birželis
	Administracijos posėdyje, Pradinio ugdymo metodinėje grupėje




